Anna küla

Anna on küla Järva maakonnas Paide linnas.

Enne 2017. aasta Eesti omavalitsuste haldusreformi kuulus küla Paide valda.

Küla asub Tallinna–Tartu maantee ääres. Sealsamas tee ääres asus varem ka sõidukijuhtide seas populaarne olnud mehitatud tankla. Pärast neljarealise Tallinna–Tartu maantee sealse teelõigu valmimist 2022. aastal senine tankla suleti. 2023. aastal avati selle asemel automaattankla, mis asub neljarealise maantee mahasõidust umbes 2 km põhjas.

Annas on 1780. aastal ehitatud Anna kirik ja kalmistu.

Külas on ka Anna Vaba Aja Maja, kus tegutseb ka Anna raamatukogu.

 Pildid 

Viited

Kategooria:Järva maakonna külad
Kategooria:Paide linn